нысашэ

Зэрыхабзэти, зи нэчыхь ятха хъыджэбзыр зы илъэскIэ дыщ унагъуэм исын хуейт. А илъэсым и кIуэцIкIэ хъыджзбз ятам увыlэгъуэ имыIэу пхъуантэдэлъ ищIу щыст. Пхъуантэдэлъ жыхуа­Iэр  щашэкIэ здихьын хьэпшып зэригъэпэщу арат. Псом хуэмыдэу, ар нэхъыбэрэ зи ужь итыр: гъуэншэджщхьэпс, лъэгупс зэlуищэу арат. Нысэр къэзышэнуми илъэс псом зигъэхьэзырт, уасэу итынухэр зэригъэпэщт. Илъэсыр зэ­рырикъуу, хабзэкIэ нысэр дыщым зэрисын хуейр ирикъут.
Нысэр къашэнум зы мазэ хуэдиз иIэжу, Хъыджэбзым и дыщым ягъакlуэрти хъыбар ирагъащIэрт.
- Иджы и чэзу хъуауэ ди гугъэщи, нысэм унэр игъуэ­тын хуейщ! - жаIэрти.
- Захуэщ, фэ фызэрыфIэфI дыдэмкIэ дарэзыщ!­- жаlэрти къаутIыпщыжт.
Унагъуэм загъэхьэзыру зэрыщIадзэу, фыз къызыхуашэ щIалэр кIуэрти щауэ къану зыхуэкIуэну мурад ищIам хъыбар яриrъащIэт:
Къану сыкъыфхуэкIуэжыну мурад сщIащ,- жиIэр­ти. Ар ямыдэныр хабзэтэкъыми, къыщыгуфIыкIыу ящтэт. «Щауэ къан къытхуэкIуэнущ»,- жаIэрти, абыи загъэхьэ­зыру щIадзэт.
Нысэ къэзышэм и деж къэкIуэну зыфIэфI и благъэхэм хъыбар яригъащIэт, «мопхуэдэ махуэр ди нысашэщ!» ­жиIэрти.
Псом япэу кIытапхъэр ягъэкIт. Ар хьэзыр зэрыхъуу, хур яужьгът, хугу гулъэ иралъхьэ, кIытапхъэри иралъ­хьэти, щхьэлым яшэти яхьэжт. Чеи куэду къалъыхъуэти, махъсымапхъэр хапщэт. . .
Къашэным зы тхьэмахуэ хуэдиз иIэжу, щIыхьэху ящIт, зыкъомхэм елъэIурти, гукIэ мэз игъакIуэрти пхъэ къыхуа­шэрт, курыбэ ирагъэжьэн щхьэкIэ. Я благъэ фызхэмрэ я хьэблэ фызхэмрэ къызэхуашэсхэрти, курыбэр ирагъэгъа­жьэт, зэIалъхьэжырти, чейм иралъхьэт, щIауфэжти, къы­зэрывэным хуэдэу ягъэувыжт. Хабзэу зэрызэхуаIэти, фыз­хэм къаймыхьэлъэкIыу нысашэр зэфIэкIыху къадэIэпы­къурт.
Махъсымэм щыщу зи къэвэн ирикъуар щIагъэжти, чейм иракIэти щIауфэжт. Фо зыхахыхьэнуми халъхьэт, зыхамылъхьэнури чейм иракIэти зэщIауфэжт. Къызэры­вэным хуэдэу хуабэу ягъэувти, и къэвэн ирикъухункIэ еIусэртэкъым.
Абыхэм елэжьу зэрыхуежьэу, щIалэ къызыхуашэнур дэкIуэсыкIти, зэпсэлъауэ щытам я деж кIуэти, щауэщI тIысыжт. ЩIалэр щауэщI здэкIуэну къилъыхъуэр я благъэ, я ныбжьэгъу, я пыхъуэпышэ хуэдэт. ЩIалэ, хъы­джэбз яIэрэ, къакIэлъыкIуэ, къакIэлъыжэу щытыну фIэфIу.
Махъсымэри хьэзыр хъут, пIалъэ иратари къэсти, уа­сэIых джакIуэ ягъакIуэт «фыкъакIуэ!» - жаIэти.
УасэIыхым и къэкIуэгъуэм ирихьэлIэу, хьэблэ щIалэ­хэр къызэхуэсти къуажэм хыхьэт джэдлъыхъу. (Абы джэд­иудкIи» йоджэ). Къуажэр къакIухьти, джэд зыбжанэ къыхахт. Ахэр щIалэгъуалэ зыбжанэу зэдэщIыгъууэ уна­гъуэ къэсыху дыхьэхэрт .
- Мыпхуэдэм я нысашэм щхьэкIэ дыкъежьащ! - жиIэу, гупым я нэхъыжьым унэгуащэм щыжриIэкIэ, къа- , щыгуфIыкIт, икIи къехъуэхъурти, зы джэди къаритти къы­дэкIыжхэрт. Ауэ зыри жрамыIэми, зэрыхабзэщи, унэгуа­щэм джэд къиубыдауэ хьэзыру иригъэхьэлIэрти къари­тырт. Джэдыр фIагъэжырти и лъакъуэр зэрапхырти бжэгъум фIадзэт. Апхуэдэу джэдыр бжэгъум фIэз хъуауэ щIалитIым я дамэм телъу кърахьэкIт. Мис а щIыкIэм тету джэдищэ зытlущ къыхахт, уасэIыхымрэ фызышэхэмрэ яшхыну. Ар зыми щымыщу, щlалэ цIыкIухэм я хьэрычэт­кIэ икъукlэ дэIэпыкъуэгъушхуэт. Джэд зиIэм къримыту къыдигъэкIыжтэкъым.